**Molėtų rajono savivaldybės taryba**

**SPRENDIMAS**

 **DĖL ĮKAINIŲ UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ patvirtinimo**

2021 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12.3 papunkčiu, Lietuvos Respublikos švietimo, mokslo ir sporto ministro 2014 m. spalio 2 d. įsakymo Nr. V-872 „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ 2.1 papunkčiu, Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo, patvirtinto Molėtų rajono savivaldybės tarybos 2020 m. rugsėjo 24 d. sprendimu Nr. B1-241 „Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo“, 13.3.4 papunkčiu,

Molėtų rajono savivaldybės taryba n u s p r e n d ž i a,

 Patvirtinti įkainius už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą ir apeliacijų nagrinėjimą pagal priedą.

Savivaldybės meras

 PATVIRTINTA

 Molėtų rajono savivaldybės tarybos

2021 m. rugsėjo d. sprendimu Nr.

**ĮKAINIAI UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

**I SKYRIUS**

**APMOKĖJIMO UŽ PAGRINDINĖS IR PAKARTOTINĖS SESIJOS VALSTYBINIŲ BRANDOS EGZAMINŲ VYKDYMĄ ĮKAINIAI**

1. Už valstybinių brandos egzaminų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams:

1.1. už vyresniojo vykdytojo atliekamas funkcijas – 5,51 Eur/val.(darbo laikas - 2 val. iki egzamino pradžios, egzamino trukmė, 1 val. pasibaigus egzaminui);

1.2. už administratoriaus atliekamas funkcijas – 5,13 Eur/val. (darbo laikas – 1 val. iki egzamino pradžios, egzamino trukmė, 1 val. pasibaigus egzaminui);

1.3. už vykdytojo atliekamas funkcijas – 4,34  Eur/val. (darbo laikas - 1 val. iki egzamino pradžios ir egzamino trukmė).

1.4. Pagrindinės sesijos valstybinių brandos egzaminų, vyresniesiems vykdytojams, administratoriams ir vykdytojams už egzaminų organizavimą specialiųjų ugdymosi poreikių turintiems kandidatams, mokama papildomai atsižvelgiant į egzamino užduoties vykdymo pratęsimo trukmę pagal Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašą, pavirtintą Lietuvos Respublikos švietimo ir mokslo ministro 2012 m. vasario 13 d. įsakymu Nr. V-258 „Dėl Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašo patvirtinimo“.

**II SKYRIUS**

**APMOKĖJIMO UŽ PAGRINDINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ ĮKAINIAI**

2. Už mokyklinius brandos egzaminus mokama mokyklinių brandos egzaminų centrų vykdymo grupių vyresniesiems vykdytojams, administratoriams, vykdytojams, vertinimo,  brandos darbo vertinimo, apeliacinių komisijų pirmininkams, vertintojams, brandos darbo vertintojams, menų dalykų, technologijų ir profesijos mokytojams (darbų vadovams) ir apeliacinių komisijų nariams:

2.1. už vyresniojo vykdytojo atliekamas funkcijas – 4,34 Eur/val. (darbo laikas - 1 val. iki egzamino pradžios, egzamino trukmė ir 1 val. pasibaigus egzaminui);

2.2. už administratoriaus atliekamas funkcijas – 3,95 Eur/val.**(**darbo laikas – 1 val. iki egzamino pradžios, egzamino trukmė);

2.3. už vykdytojo atliekamas funkcijas – 3,93  Eur/val. (darbo laikas – 1 val. iki egzamino pradžios ir egzamino trukmė);

2.4. už vertintojo įvertintą kandidato ar apeliacinės komisijos nario įvertintą apelianto darbą  mokama 2,77 Eur (jei kandidato darbą vertina keli vertintojai, įkainis atitinkamai dalijamas). Už vieno brandos darbo įvertinimą mokama 2,77 Eur; (jei kandidato darbą vertina keli vertintojai, įkainis atitinkamai dalijamas);

2.5. už vertinimo komisijos pirmininko atliekamas funkcijas – 4,03 Eur/val. (darbo laiką pažymoje pateikia egzamino vykdymo centro direktorius);

2.6. už menų dalykų, technologijų ir profesijos mokytojo (darbo vadovo) atliekamas funkcijas – 4,74 Eur/val. (darbo vadovo darbo laikas – 3 val. vienam mokiniui (dauginama iš mokinių, kuriems buvo darbo vadovas, skaičiaus).

2.7. Pagrindinės sesijos mokyklinių brandos egzaminų vyresniesiems vykdytojams, administratoriams ir vykdytojams už egzaminų organizavimą specialiųjų ugdymosi poreikių turintiems kandidatams, mokama papildomai atsižvelgiant į egzamino užduoties vykdymo pratęsimo trukmę pagal Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašą, pavirtintą Lietuvos Respublikos švietimo ir mokslo ministro 2012 m. vasario 13 d. įsakymu Nr. V-258 „Dėl Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašo patvirtinimo“.

**III SKYRIUS**

**APMOKĖJIMO UŽ PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ ĮKAINIAI**

3. Bazinėms mokykloms už pakartotinės sesijos mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, apeliacinių komisijų pirmininkams, vertintojams ir apeliacinių komisijų nariams:

3.1. už vyresniojo vykdytojo atliekamas funkcijas – 4,34 Eur/val. (darbo laikas - 1 val. iki egzamino pradžios, egzamino trukmė ir 1 val. pasibaigus egzaminui);

3.2. už administratoriaus atliekamas funkcijas – 3,95Eur/val. (darbo laikas – 1 val. iki egzamino pradžios, egzamino trukmė);

3.3. už vykdytojo atliekamas funkcijas – 3,93 Eur/val. (darbo laikas - 1 val. iki egzamino pradžios ir egzamino trukmė);

3.4. už vertintojo įvertintą kandidato ar apeliacinės komisijos nario įvertintą apelianto darbą mokama 2,77 Eur  (jei kandidato darbą vertina keli vertintojai, įkainis atitinkamai dalijamas);

3.5. už vertinimo ir apeliacinės komisijos pirmininko atliekamas funkcijas – 4,03 Eur/val.(darbo laiką pažymoje pateikia egzamino vykdymo centro direktorius).

3.6 pakartotinės sesijos bazinėje mokykloje mokyklinių brandos egzaminų vyresniesiems vykdytojams, administratoriams ir vykdytojams už egzaminų organizavimą specialiųjų ugdymosi poreikių turintiems kandidatams, mokama papildomai atsižvelgiant į egzamino užduoties vykdymo pratęsimo trukmę pagal Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašą, pavirtintą Lietuvos Respublikos švietimo ir mokslo ministro 2012 m. vasario 13 d. įsakymu Nr. V-258 „Dėl Pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių, tvarkos aprašo patvirtinimo“.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_